ddrg/super_eurlex huggingface dataset:
FI Euroopan unionin virallinen lehti C 26/6

Unionin tuomioistuimen tuomio (kolmas jaosto) 22.11.2012 (Audiencia Provincial de Barcelonan (Espanja) esittämä ennakkoratkaisupyyntö) — Joan Cuadrench Moré v. Koninklijke Luchtvaart Maatschappij NV

(Asia C-139/11) (1)

(Lentoliikenne - Matkustajille annettava korvaus ja apu - Lennolle pääsyn epääminen sekä lentojen peruuttaminen tai pitkäaikainen viivästyminen - Kanteen nostamisen määräaika)

2013/C 26/10

Oikeudenkäyntikieli: espanja

Ennakkoratkaisua pyytänyt tuomioistuin

Audiencia Provincial de Barcelona

Pääasian asianosaiset

Kantaja: Joan Cuadrench Moré

Vastaaja: Koninklijke Luchtvaart Maatschappij NV

Oikeudenkäynnin kohde

Ennakkoratkaisupyyntö — Audiencia Provincial de Barcelona — Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annetun Euroopan parlamentin ja neuvoston asetuksen N:o (EY) 261/2004 (EUVL L 46, s. 1) 5 ja 6 artiklan tulkinta — Muutoksenhaun määräajoista ei ole säädetty — Eräiden kansainvälistä ilmakuljetusta koskevien sääntöjen yhtenäistämisestä 28.5.1999 Montrealissa tehdyn yleissopimuksen, joka on hyväksytty 5.4.2001 tehdyllä neuvoston päätöksellä (EYVL 194, s. 38), 35 artikla — Sovellettava lainsäädäntö

Tuomiolauselma

Matkustajille heidän lennolle pääsynsä epäämisen sekä lentojen peruuttamisen tai pitkäaikaisen viivästymisen johdosta annettavaa korvausta ja apua koskevista yhteisistä säännöistä sekä asetuksen (ETY) N:o 295/91 kumoamisesta 11.2.2004 annettua Euroopan parlamentin ja neuvoston asetusta (EY) N:o 261/2004 on tulkittava siten, että kyseisen asetuksen 5 ja 7 artiklassa säädetyn korvauksen saamiseksi nostettavien kanteiden määräaika määräytyy kunkin jäsenvaltion kanneoikeuden vanhentumista koskevien sääntöjen perusteella.

(1) EUVL C 179, 18.6.2011.
FI Euroopan unionin virallinen lehti C 26/14

Unionin tuomioistuimen tuomio (viides jaosto) 6.12.2012 (Bundesfinanzhofin (Saksa) esittämä ennakkoratkaisupyyntö) — Société d'Exportation de Produits Agricoles SA (SEPA) v. Hauptzollamt Hamburg-Jonas

(Asia C-562/11) (1)

(Maatalous - Asetus (ETY) N:o 3665/87 - 11 artikla - Vientituet - Tuen hakeminen viennistä, joka ei oikeuta tukeen - Hallinnollinen seuraamus)

2013/C 26/25

Oikeudenkäyntikieli: saksa

Ennakkoratkaisua pyytänyt tuomioistuin

Bundesfinanzhof

Pääasian asianosaiset

Kantaja: Société d'Exportation de Produits Agricoles SA (SEPA)

Vastaaja: Hauptzollamt Hamburg-Jonas

Oikeudenkäynnin kohde

Ennakkoratkaisupyyntö — Bundesfinanzhof — Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27.11.1987 annetun komission asetuksen (ETY) N:o 3665/87 (EYVL L 351, s. 1), sellaisena kuin se on muutettuna 18.3.1997 annetulla komission asetuksella (EY) N:o 495/97 (EYVL L 77, s. 12), ja erityisesti asetuksen 11 artiklan 1 kohdan tulkinta — Vientitukihakemus tilanteessa, jossa tuen myöntämisestä ei ole säädetty — Mahdollisuus määrätä hakijalle seuraamuksia

Tuomiolauselma

Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27.11.1987 annetun komission asetuksen (ETY) N:o 3665/87, sellaisena kuin se on muutettuna 2.12.1994 annetulla komission asetuksella (EY) N:o 2945/94 ja 18.3.1997 annetulla komission asetuksella (EY) N:o 495/97, 11 artiklan 1 kohtaa on tulkittava siten, että jollei 1 kohdan kolmannessa alakohdassa säädetyistä vapauttamisperusteista muuta johdu, kyseisen 1 kohdan ensimmäisen alakohdan a alakohdassa tarkoitettua vähennystä on sovellettava muun muassa silloin, kun osoittautuu, että tavara, jonka viennille on haettu tukea, ei ollut laadultaan virheetöntä, kunnollista ja myyntikelpoista, ja näin on siitä huolimatta, että viejä oli vilpittömässä mielessä ja oli kuvannut kyseisen tavaran luonteen ja alkuperän oikein.

(1) EUVL C 39, 11.2.2012.
FI Euroopan unionin virallinen lehti C 355/7

Unionin tuomioistuimen tuomio (neljäs jaosto) 6.9.2012 (Tribunal administratifin (Luxemburg) esittämä ennakkoratkaisupyyntö) — DI. VI. Finanziaria SAPA di Diego della Valle & C. v. Administration des contributions en matière d'impôts

(Asia C-380/11) (1)

(Sijoittautumisvapaus - SEUT 49 artikla - Verolainsäädäntö - Varallisuusvero - Varallisuusveron alennuksen myöntämisedellytykset - Varallisuusverovelvollisen aseman menettäminen sen seurauksena, että yhtiön kotipaikka siirretään toiseen jäsenvaltioon - Rajoitus - Oikeuttaminen - Yleisen edun mukaiset pakottavat syyt)

2012/C 355/10

Oikeudenkäyntikieli: ranska

Ennakkoratkaisua pyytänyt tuomioistuin

Tribunal administratif

Pääasian asianosaiset

Kantaja: DI. VI. Finanziaria SAPA di Diego della Valle & C.

Vastaaja: Administration des contributions en matière d'impôts

Oikeudenkäynnin kohde

Ennakkoratkaisupyyntö — Tribunal administratif — SEUT 49 artiklan tulkinta — Sijoittautumisvapaus — Verolainsäädäntö — Varallisuusvero — Kansallinen lainsäädäntö, jossa varallisuusveron alennuksen myöntämisen edellytykseksi asetetaan se, että henkilö pysyy kyseisessä jäsenvaltiossa varallisuusverovelvollisena viiden seuraavan verovuoden ajan — Varallisuusverovelvollisen aseman menettäminen sen takia, että yhtiön kotipaikka siirtyy toiseen jäsenvaltioon

Tuomiolauselma

SEUT 49 artiklaa on tulkittava siten, että pääasian kaltaisissa olosuhteissa se on esteenä sellaiselle jäsenvaltion säännöstölle, jonka mukaan varallisuusveron alennuksen myöntämisen edellytyksenä on pysyminen varallisuusverovelvollisena seuraavien viiden verovuoden ajan.

(1) EUVL C 298, 8.10.2011.
1)

Yhteisestä arvonlisäverojärjestelmästä 28.11.2006 annetun neuvoston direktiivin 2006/112/EY 167 artiklaa, 168 artiklan a alakohtaa, 178 artiklan a alakohtaa, 220 artiklan 1 kohtaa ja 226 artiklaa on tulkittava siten, että ne ovat esteenä kansalliselle käytännölle, jonka nojalla veroviranomainen epää verovelvolliselta oikeuden vähentää sen arvonlisäveron määrästä, joka verovelvollisen on maksettava, sen veron määrän, joka sen on maksettava tai jonka se on maksanut sille suoritetuista palveluista, sillä perusteella, että näitä palveluja koskevan laskun laatija tai jokin sille vuorostaan palveluja suorittanut toimija on syyllistynyt sääntöjenvastaisuuksiin, esittämättä objektiivisiin seikkoihin perustuvaa näyttöä siitä, että asianomainen verovelvollinen tiesi tai sen olisi pitänyt tietää, että liiketoimi, johon on vedottu vähennysoikeuden perusteena, oli osa petosta, johon laskun laatija tai suoritusketjuun aiemmin osallistunut muu toimija syyllistyi.
FI Euroopan unionin virallinen lehti C 200/4

Unionin tuomioistuimen tuomio (kolmas jaosto) 24.5.2012 — Formula One Licensing BV v. sisämarkkinoiden harmonisointivirasto (tavaramerkit ja mallit) ja Global Sports Media Ltd

(Asia C-196/11 P) (1)

(Muutoksenhaku - Yhteisön tavaramerkki - Kuviomerkki F1-LIVE - Kansainvälisten ja kansallisten sanamerkkien F1 ja yhteisön kuviomerkin F1 Formula 1 haltijan tekemä väite - Erottamiskyvyn puuttuminen - Kuvaileva osatekijä - Aikaisemmalle kansalliselle tavaramerkille annetun suojan poistaminen - Sekaannusvaara)

2012/C 200/06

Oikeudenkäyntikieli: englanti

Asianosaiset

Valittaja: Formula One Licensing BV (edustajat: Rechstanwältin K. Sandberg ja Rechstanwältin B. Klingberg)

Valittajan vastapuolet: sisämarkkinoiden harmonisointivirasto (tavaramerkit ja mallit) (SMHV) (asiamies: A. Folliard-Monguiral) ja Global Sports Media Ltd (edustaja: asianajaja T. de Haan)

Oikeudenkäynnin kohde

Valitus unionin yleisen tuomioistuimen (kahdeksas jaosto) asiassa T-10/09 (Formula One Licensing v. SMHV) 17.2.2011 antamasta tuomiosta, jolla unionin yleinen tuomioistuin hylkäsi luokkiin 16, 38 ja 41 kuuluville tavaroille ja palveluille rekisteröityjen yhteisön ja kansallisten sana- ja kuviomerkkien ”F1”, ”F1 Formula 1”, ”F1 Racing Simulation”, ”F1 Pole Position” ja ”F1 Pit Stop Café” haltijan kumoamiskanteen sisämarkkinoiden harmonisointiviraston (SMHV) ensimmäisen valituslautakunnan 16.10.2008 tekemästä päätöksestä R 7/2008-1, jolla kumottiin väiteosaston päätös, jolla hylättiin kuviomerkin ”F1-Live” rekisteröinti luokkiin 16, 38 ja 41 kuuluville tavaroille ja palveluille valittajan väitteen johdosta — Asetuksen (EY) N:o 40/94 8 artiklan 1 kohdan b alakohta ja 5 kohta (joista on tullut asetuksen (EY) N:o 207/2009 8 artiklan 1 kohdan b alakohta ja 5 kohta)

Tuomiolauselma

1) Unionin yleisen tuomioistuimen asiassa T-10/09, Formula One Licensing vastaan SMHV — Global Sports Media (F1-LIVE), 17.2.2011 antama tuomio kumotaan.

2) Asia palautetaan Euroopan unionin yleisen tuomioistuimen ratkaistavaksi.

3) Oikeudenkäyntikuluista päätetään myöhemmin.

(1) EUVL C 179, 18.6.2011.
FI Euroopan unionin virallinen lehti C 217/4

Unionin tuomioistuimen tuomio (kahdeksas jaosto) 7.6.2012 (Hoge Raad der Nederlandenin (Alankomaat) esittämä ennakkoratkaisupyyntö) — M. J. Bakker v. Minister van Financiën

(Asia C-106/11) (1)

(Siirtotyöläisten sosiaaliturva - Sovellettava lainsäädäntö - Työntekijä, joka on Alankomaiden kansalainen ja työskentelee unionin alueen ulkopuolella Alankomaiden lipun alla purjehtivilla ruoppausaluksilla Alankomaihin sijoittautuneen työnantajan palveluksessa - Asuinpaikka toisen jäsenvaltion alueella - Alankomaiden sosiaaliturvajärjestelmän piiriin kuuluminen)

2012/C 217/07

Oikeudenkäyntikieli: hollanti

Ennakkoratkaisua pyytänyt tuomioistuin

Hoge Raad der Nederlanden

Pääasian asianosaiset

Kantaja: M. J. Bakker

Vastaaja: Minister van Financiën

Oikeudenkäynnin kohde

Ennakkoratkaisupyyntö — Hoge Raad der Nederlanden — Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71 (EYVL L 149, 5.7.1971, s. 2) 1 artiklan a alakohdan, 2 artiklan ja 13 artiklan 2 kohdan c alakohdan tulkinta — Työntekijä, joka on Alankomaiden kansalainen ja työskentelee unionin alueen ulkopuolella Alankomaiden lipun alla purjehtivilla ruoppausaluksilla Alankomaihin sijoittautuneen työnantajan palveluksessa — Työntekijä, joka asuu toisen jäsenvaltion alueella — Kyseinen työntekijä ei kuulu Alankomaiden sosiaaliturvajärjestelmän piiriin

Tuomiolauselma

Sosiaaliturvajärjestelmien soveltamisesta yhteisön alueella liikkuviin palkattuihin työntekijöihin, itsenäisiin ammatinharjoittajiin ja heidän perheenjäseniinsä 14.6.1971 annetun neuvoston asetuksen (ETY) N:o 1408/71, sellaisena kuin se on muutettuna ja ajan tasalle saatettuna 2.12.1996 annetulla neuvoston asetuksella (EY) N:o 118/97, sellaisena kuin se on muutettuna 8.2.1999 annetulla neuvoston asetuksella (EY) N:o 307/1999, 13 artiklan 2 kohdan c alakohtaa tulkittava niin, että se on esteenä sille, että jäsenvaltion lainsäädäntötoimella suljetaan sen sosiaaliturvajärjestelmän ulkopuolelle henkilö, joka on pääasian kantajan tilanteen kaltaisessa tilanteessa, eli henkilö, joka on tämän jäsenvaltion kansalainen muttei asu siellä ja joka työskentelee työntekijänä tämän jäsenvaltion lipun alla purjehtivalla ja unionin alueen ulkopuolella toimivalla ruoppausaluksella.

(1) EUVL C 160, 28.5.2011.
FI Euroopan unionin virallinen lehti C 174/13

Unionin tuomioistuimen tuomio (kolmas jaosto) 3.5.2012 — Comap SA v. Euroopan komissio

(Asia C-290/11 P) (1)

(Muutoksenhaku - Kilpailu - Kartellit tai muut yhteistoimintajärjestelyt - Kuparisten putken liittimien ja kupariseoksesta valmistettujen putken liittimien ala - Komission päätös, jolla EY 81 artiklan rikkominen todetaan - Sakot - Rikkomisen kesto - Jatkamisen käsite)

2012/C 174/19

Oikeudenkäyntikieli: ranska

Asianosaiset

Valittaja: Comap SA (edustajat: asianajajat A. Wachsmann ja S. de Guigné)

Muu osapuoli: Euroopan komissio (asiamies: C. Giolito)

Oikeudenkäynnin kohde

Valitus unionin yleisen tuomioistuimen (kahdeksas jaosto) asiassa T-377/06, Comap vastaan komissio, 24.3.2011 antamasta tuomiosta, jolla unionin yleinen tuomioistuin hylkäsi kanteen, jossa vaadittiin [EY] 81 artiklan ja ETA-sopimuksen 53 artiklan mukaisesta menettelystä 20.9.2006 tehdyn komission päätöksen K(2006) 4180 lopullinen (asia COMP/F-1/38.121 — putken liittimet) osittaista kumoamista — Kuparisten putken liittimien ja kupariseoksesta valmistettujen putken liittimien ala — Oikeutta oikeudenkäyntiin riippumattomassa ja puolueettomassa tuomioistuimessa on loukattu — Periaatetta, jonka mukaan rikoslakia on tulkittava suppeasti, on loukattu — Julkisen irtisanoutumisen käsite — Selvitysaineiston ottaminen huomioon vääristyneellä tavalla — Perustelujen puuttuminen

Tuomiolauselma

1) Valitus hylätään.

2) Comap SA velvoitetaan korvaamaan oikeudenkäyntikulut.

(1) EUVL C 252, 27.8.2011.
1)

Portugalin tasavalta ei ole noudattanut SEUT 49 artiklan mukaisia velvoitteitaan, koska se on antanut ja pitänyt voimassa oikeushenkilöiden tuloverosta annetun Portugalin lain (Código do Imposto sobre o Rendimento das Pessoas Colectivas) 76 A ja 76 B §:n, joita sovelletaan, kun portugalilainen yhtiö siirtää sääntömääräisen kotipaikkansa ja tosiasiallisen johtonsa toiseen jäsenvaltioon tai kun ulkomainen yhtiö siirtää Portugalissa sijaitsevaan kiinteään toimipaikkaan liittyvät varat kokonaisuudessaan tai osittain Portugalista toiseen jäsenvaltioon, ja joiden mukaan sen tilikauden, jonka aikana verotettava tapahtuma on tapahtunut, veron perusteeseen sisältyvät kaikki kyseessä oleviin varoihin liittyvät piilevät arvonnousut mutta ei puhtaasti kotimaisiin toimenpiteisiin liittyviä piileviä arvonnousuja.
FI Euroopan unionin virallinen lehti C 258/3

Unionin tuomioistuimen tuomio (kolmas jaosto) 28.6.2012 — valittajana Euroopan komissio sekä muina osapuolina Éditions Odile Jacob SAS ja Lagardère SCA

(Asia C-404/10 P) (1)

(Muutoksenhaku - Oikeus tutustua toimielinten asiakirjoihin - Asetus (EY) N:o 1049/2001 - Asiakirjat, jotka koskevat yrityskeskittymän valvontamenettelyä - Asetukset (ETY) N:o 4064/89 ja (EY) N:o 139/2004 - Asiakirjaan tutustumista koskevan oikeuden epääminen - Poikkeukset, jotka koskevat tutkintatoimien tarkoitusten, taloudellisten etujen, oikeudellisen neuvonannon ja toimielinten päätöksentekomenettelyn suojaa - Asianomaisen toimielimen velvollisuus tutkia konkreettisesti ja asiakirjakohtaisesti tutustumispyynnössä tarkoitettujen asiakirjojen sisältö)

2012/C 258/04

Oikeudenkäyntikieli: ranska

Asianosaiset

Valittaja: Euroopan komissio (asiamiehet: B. Smulders, O. Beynet ja P. Costa de Oliveira)

Väliintulijat, jotka tukevat valittajan vaatimuksia: Tšekin tasavalta (asiamiehet: M. Smolek ja D. Hadroušek) ja Ranskan tasavalta (asiamies: J. Gstalter)

Muut osapuolet: Éditions Odile Jacob SAS (edustajat: asianajajat O. Fréget ja L. Eskenazi) ja Lagardère SCA (edustajat: asianajajat A. Winckler, F. de Bure ja J.-B. Pinçon)

Väliintulijat, jotka tukevat Éditions Odile Jacob SAS:n vaatimuksia: Tanskan kuningaskunta (asiamiehet: S. Juul Jørgensen ja C. Vang) ja Ruotsin kuningaskunta (asiamies: K. Petkovska)

Oikeudenkäynnin kohde

Valitus unionin yleisen tuomioistuimen (kuudes jaosto) asiassa T-237/05, Éditions Jacob vastaan komissio, 9.6.2010 antamasta tuomiosta, jolla unionin yleinen tuomioistuin kumosi 7.4.2005 tehdyn komission päätöksen (D(2005) 3286) siltä osin kuin siinä evättiin kantajan oikeus tutustua keskittymien valvontamenettelyyn liittyviin asiakirjoihin (asia COMP/M.2978 Lagardère/Natexis/VUP) — Asiakirjat, jotka koskevat keskittymien valvontamenettelyjä — Tutkintatoimien tarkoitusten suojaa koskeva poikkeus — Asianomaisen toimielimen velvollisuus tutkia konkreettisesti ja asiakirjakohtaisesti tutustumispyynnössä tarkoitettujen asiakirjojen sisältö

Tuomiolauselma

1) Unionin yleisen tuomioistuimen asiassa T-237/05, Éditions Jacob vastaan komissio, 9.6.2010 antaman tuomion tuomiolauselman 2–6 kohta kumotaan.

2) Vastavalitus hylätään.

3) Unionin yleisessä tuomioistuimessa nostettu kanne, jossa vaaditaan 7.4.2005 tehdyn komission päätöksen D(2005) 3286 kumoamista siltä osin kuin siinä on hylätty Éditions Odile Jacob SAS:n pyyntö saada tutustua keskittymien valvontamenettelyyn COMP/M.2978 — Lagardère/Natexis/VUP liittyviin asiakirjoihin, hylätään.

4) Éditions Odile Jacob SAS velvoitetaan sekä ensimmäisessä oikeusasteessa että tämän valituksen yhteydessä vastaamaan omista oikeudenkäyntikuluistaan ja korvaamaan Euroopan komissiolle ja Lagardère SCA:lle aiheutuneet oikeudenkäyntikulut.

5) Tšekin tasavalta, Tanskan kuningaskunta, Ranskan tasavalta ja Ruotsin kuningaskunta vastaavat omista oikeudenkäyntikuluistaan.

(1) EUVL C 274, 9.10.2010.
FI Euroopan unionin virallinen lehti C 151/4

Unionin tuomioistuimen tuomio (suuri jaosto) 27.3.2012 (Højesteretin (Tanska) esittämä ennakkoratkaisupyyntö) — Post Danmark A/S v. Konkurrencerådet

(Asia C-209/10) (1)

(EY 82 artikla - Määräävässä markkina-asemassa oleva postiyritys, jolla on tiettyjä osoitteellisia lähetyksiä koskeva yleispalveluvelvoite - Alhaisten hintojen soveltaminen kilpailijan tiettyihin aikaisempiin asiakkaisiin - Tarkoituksellisuutta koskevan näytön puuttuminen - Hintasyrjintä - Valikoidusti tarjotut alhaiset hinnat - Kilpailijan tosiasiallinen tai todennäköinen syrjäyttäminen - Vaikutus kilpailuun ja tämän seurauksena kuluttajiin - Objektiiviset perustelut)

2012/C 151/06

Oikeudenkäyntikieli: tanska

Ennakkoratkaisua pyytänyt tuomioistuin

Højesteret

Pääasian asianosaiset

Kantaja: Post Danmark A/S

Vastaaja: Konkurrencerådet

Muu osapuoli: Forbruger-Kontakt a-s

Oikeudenkäynnin kohde

Ennakkoratkaisupyyntö — Højesteret — EY 82 artiklan (josta on tullut SEUT 102 artikla) tulkinta — Määräävän markkina-aseman väärinkäyttö — Määräävässä markkina-asemassa olevan ja osoitteellisten kirjeiden ja pakettien jakeluun velvollisen postiyrityksen soveltamat osoitteettomien lähetysten jakeluhintojen valikoivat alennukset tasolle, joka alittaa postiyrityksen keskimääräiset kokonaiskustannukset mutta ylittää sen keskimääräiset rajakustannukset — Väärinkäyttö, jolla on tarkoitus sulkea kilpailija markkinoilta

Tuomiolauselma

EY 82 artiklaa on tulkittava siten, että määräävässä markkina-asemassa olevan yrityksen kilpailijansa tiettyihin aikaisempiin asiakkaisiin soveltaman alhaisten hintojen käytännön ei voida katsoa olevan markkinoilta syrjäyttämiseen perustuvaa väärinkäyttöä pelkästään sillä perusteella, että hinta, jota määräävässä markkina-asemassa oleva yritys soveltaa yhteen asiakkaaseen, on tasolla, joka alittaa toiminnasta aiheutuvat keskimääräiset kokonaiskustannukset mutta ylittää siitä aiheutuvat keskimääräiset lisäkustannukset, sellaisina kuin ne on arvioitu pääasian taustalla olevassa menettelyssä. Kilpailua rajoittavien vaikutusten arvioimiseksi pääasian kaltaisissa olosuhteissa on selvitettävä, seuraako tästä hinnoittelusta ilman objektiivista perustelua se, että kyseinen kilpailija tosiasiallisesti tai todennäköisesti syrjäytyy markkinoilta kilpailun haitaksi ja tämän seurauksena vastoin kuluttajien etua.

(1) EUVL C 179, 3.7.2010.
FI Euroopan unionin virallinen lehti C 217/2

Unionin tuomioistuimen tuomio (suuri jaosto) 5.6.2012 — Euroopan komissio v. Électricité de France (EDF), Ranskan tasavalta ja Iberdrola, SA

(Asia C-124/10 P) (1)

(Muutoksenhaku - Valtiontuet - Verosaatavasta luopuminen - Vapautus yhteisöverosta - Yhtiöpääoman korottaminen - Valtion toiminta markkinataloudessa toimivana asiantuntevana yksityisenä sijoittajana - Arviointiperusteet, joilla voidaan erottaa valtion toiminta osakkeenomistajana ja julkiselle vallalle kuuluvien toimivaltuuksien käyttäjänä - Vertailukohteena olevan yksityisen sijoittajan määrittäminen - Yhdenvertaisen kohtelun periaate - Todistustaakka)

2012/C 217/02

Oikeudenkäyntikieli: ranska

Asianosaiset

Valittaja: Euroopan komissio (asiamiehet: E. Gippini Fournier, B. Stromsky ja D. Grespan)

Muut osapuolet: Électricité de France (EDF) (edustaja: avocat M. Debroux), Ranskan tasavalta (asiamiehet: G. de Bergues ja J. Gstalter) ja Iberdrola, SA (edustajat: avocat J. Ruiz Calzado ja avocat É. Barbier de La Serre)

Väliintulija, joka tukee valittajan vaatimuksia: EFTAn valvontaviranomainen (asiamiehet: X. Lewis ja B. Alterskjær)

Oikeudenkäynnin kohde

Valitus yhteisöjen ensimmäisen oikeusasteen tuomioistuimen (kolmas jaosto) 15.12.2009 antamasta tuomiosta, jolla kumottiin EDF:n sekä sähkö- ja kaasuteollisuusalan hyväksi toteutetuista tukitoimenpiteistä (C 68/2002, N 504/2003 ja C 25/2003) 16.12.2003 tehdyn komission päätöksen 3 ja 4 artikla — Tuki, joka on myönnetty valikoivana verovapautuksena, joka liittyy osakepääoman korottamiseen yrityksen pääomapohjaa vahvistettaessa — Valtion käyttäytyminen markkinataloudessa toimivana asiantuntevana yksityisenä sijoittajana — Arviointiperusteet, joilla osakkeenomistajana toimiva valtio erotetaan valtiosta julkiselle vallalle kuuluvien toimivaltuuksien käyttäjänä — Yhdenvertaisen verokohtelun periaate

Tuomiolauselma

1) Valitus hylätään.

2) Euroopan komissio velvoitetaan korvaamaan oikeudenkäyntikulut.

3) EFTAn valvontaviranomainen, Ranskan tasavalta ja Iberdrola vastaavat kukin omista oikeudenkäyntikuluistaan.

(1) EUVL C 161, 19.6.2010.
FI Euroopan unionin virallinen lehti C 165/5

Unionin tuomioistuimen tuomio (ensimmäinen jaosto) 19.4.2012 (Oberster Gerichtshofin (Itävalta) esittämä ennakkoratkaisupyyntö) — Wintersteiger AG v. Products 4U Sondermaschinenbau GmbH

(Asia C-523/10) (1)

(Asetus (EY) N:o 44/2001 - Tuomioistuimen toimivalta ja tuomioiden täytäntöönpano siviili- ja kauppaoikeuden alalla - Toimivalta ”sopimukseen perustumatonta vahingonkorvausta koskevassa asiassa” - Sen paikkakunnan määrittäminen, missä vahinko sattui tai saattaa sattua - Indeksointipalvelun tarjoajan internetsivusto, jolla käytetään tietyn jäsenvaltion maantieteellistä aluetunnusta - Se, että mainostaja käyttää toisessa jäsenvaltiossa rekisteröidyn tavaramerkin kanssa identtistä avainsanaa)

2012/C 165/08

Oikeudenkäyntikieli: saksa

Ennakkoratkaisua pyytänyt tuomioistuin

Oberster Gerichtshof

Pääasian asianosaiset

Kantaja: Wintersteiger AG

Vastaaja: Products 4U Sondermaschinenbau GmbH

Oikeudenkäynnin kohde

Ennakkoratkaisupyyntö — Oberster Gerichtshof — Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 (EYVL 2001, L 12, s. 1) 5 artiklan 3 alakohdan tulkinta — Tuomioistuimen toimivallan määrittäminen sellaisen kanteen osalta, jolla vaaditaan kiellettäväksi tietyn tavaramerkin kanssa identtisen merkin käyttö internetin hakukonetta tarjoavan palvelujen tarjoajan palvelussa, jolla pyritään saamaan aikaan se, että kun kyseinen merkki syötetään (AdWord)-hakusanana hakukoneeseen, ruudulle ilmestyy automaattisesti mainos, joka koskee tavaroita ja palveluita, jotka ovat identtisiä tai samankaltaisia kuin ne, joita varten kyseinen tavaramerkki on rekisteröity — Tilanne, jossa tavaramerkkiä suojataan ensimmäisessä jäsenvaltiossa ja jossa kyseinen mainos toimii vain sellaisella kyseisen hakukoneen internetsivustolla, jolla käytetään toisen jäsenvaltion aluetunnusta (”top level domain”) mutta jolla voidaan kuitenkin vierailla ensimmäisestä jäsenvaltiosta käsin viimeksi mainitun valtion virallisella kielellä — Käsitteen ”paikkakunta, missä vahinko sattui tai saattaa sattua” määrittämistä koskevat kriteerit

Tuomiolauselma

Tuomioistuimen toimivallasta sekä tuomioiden tunnustamisesta ja täytäntöönpanosta siviili- ja kauppaoikeuden alalla 22.12.2000 annetun neuvoston asetuksen (EY) N:o 44/2001 5 artiklan 3 alakohtaa on tulkittava siten, että riita-asia, joka koskee sitä, että jäsenvaltiossa rekisteröityä tavaramerkkiä on loukattu sillä perusteella, että mainostaja on käyttänyt kyseisen tavaramerkin kanssa identtistä avainsanaa hakukoneen internetsivustolla, jolla käytetään toisen jäsenvaltion maantieteellistä aluetunnusta, voidaan saattaa joko jäsenvaltion, jossa kyseinen tavaramerkki on rekisteröity, tai mainostajan sijoittautumispaikan jäsenvaltion tuomioistuinten käsiteltäväksi.

(1) EUVL C 30, 29.1.2011.